rejauldu/bengali-wikipedia huggingface dataset:
এল করোনেল নো তিয়েনে কিয়েন লে এস্ক্রিবা (বাংলায়: কর্নেলকে কেউ চিঠি লিখে না) কলম্বিয় লেখক গাব্রিয়েল গার্সিয়া মার্কেসের একটি উপন্যাসিকা। এছাড়া এই নামটি মার্কেসের ছোটগল্প সংগ্রহের বইয়েও ব্যবহার করা হয়েছে।   প্লট সারাংশ  এই উপন্যাসটি পঞ্চাশের দশকে লিখা এবং সর্বপ্রথম প্রকাশিত হয় ১৯৬১ সালে। কাহিনীটি মূলত একজন অবসরপ্রাপ্ত কর্নেলকে নিয়ে আবর্তিত হয় যেখানে সেই কর্নেল পনেরো বছর পূর্বে অবসর নেওয়া সেনাবাহিনীর চাকুরীর পেনশন পাবার আশায় প্রহর গুনতে থাকে। কর্নেল একটি ছোট গ্রামে বসবাস করত যেখানে সামরিক আইন বলবৎ রয়েছে। গল্পের শুরু হয় দুজন বাজিয়ের শেষকৃত্য অনুষ্ঠানের মধ্য দিয়ে। এই শেষকৃত্যটি গ্রামের সকলের জন্য গুরুত্বপূর্ণ ছিল কারণ এটিই ছিল বহুদিন পর এই গ্রামে কারও স্বাভাবিক মৃত্যু। এই উপন্যাসটি মূলত কলম্বিয়ার "লা ভিয়োলেন্সিয়া" বা হিংস্রতার যুগে লিখা যখন সামরিক সরকারের আজ্ঞা ছাড়া কোন কিছুই করা সম্ভব ছিল না।   তাৎপর্য ও সমালোচনা  গাব্রিয়েল গার্সিয়া মার্কেসের অন্যান্য গল্পও ও উপন্যাসের মত এখানে যাদু-বাস্তবতার তেমন একটা ছোঁয়া দেখতে পাওয়া যায় না কারণ উপন্যাসটিতে একটিমাত্র দৈবিক বিষয়ই প্রত্যক্ষ করা যায়। উপন্যাসটি আরেকটি দিক দিয়ে চিন্তার ক্ষেত্র তৈরি করে যে মার্কেস কোন চরিত্রেরই নাম দেন নি। এই নাম না দেওয়াটা কলম্বিয়ান আবেগেরই প্রতিফলন।   তথ্যসূত্র    সাংস্কৃতিক সূত্র   The Riga restaurant/club Pulkvedim Neviens Neraksta is named after the Latvian title of the story, which also spawned a club of the same name in Toronto.  The Russian rock band Bi-2 had a big hit in Eastern Europe with the song Полковнику никто не пишет (Russian translation for No One Writes to the Colonel) that was included in the soundtrack of the Russian film Brat-2.  বিষয়শ্রেণী:১৯৬১-এর উপন্যাস বিষয়শ্রেণী:ছোটগল্প বিষয়শ্রেণী:গাব্রিয়েল গার্সিয়া মার্কেসের উপন্যাস বিষয়শ্রেণী:কলম্বিয়ার উপন্যাস
thumb|300px|right|২০১২ অক্টোবরে, শিনকানসেন ট্রেইন  শিনকানসেন শিন্‌কান্‌সেন্‌ (; অর্থ "নতুন শুঁড় লাইন") হল একটি উন্নত রেলগাড়ির উচ্চগতি রেল প্রযুক্তি যা জাপানে বিকাশ করা। জাপানে বর্তমানে জাপান রেলওয়ে গ্রুপ দ্বারা শিনকানসেন চালনা করা হচ্ছে। শিনকানসেনের প্রথম সংস্করণ হল তৌকাইদৌ শিনকানসেন () যার চালনার বিস্তার ৫১৫কিঃমিঃ ছিল টোকিও থেকে ওসাকা পর্যন্ত ১৯৬৪ খ্রিস্টাব্দে। বর্তমানে শিনকানসেনের চালনার বিস্তার হল ২,৩৮৭কিঃমিঃ। শিনকানসেন উচ্চগতির বিশ্বরেকর্ড ধরে ৫৮১কিঃমিঃ/ঘঃ।  বছরের পর বছর ধরে শিনকানসেনের অনেক সংস্করণ উন্নত করা হয়েছে। শিনকানসেন গড়ে ৩৮৪ মিলিয়ন যাত্রী বছরে বহন করতে পারে।月次ご利用状況｜ＪＲ東海 / মাসিক ব্যবহারের | জেআর তোকাই   ইতিহাস    প্রযুক্তি    সমস্যা    শব্দ দূষণ    ভূমিকম্প    ভারি তুষারপাত    শিনকানসেনের লাইনসমূহ    শিনকানসেনের সংস্করণসমূহ    জাপানের বাইরে শিনকানসেনের প্রযুক্তি    আরো দেখুন   জাপানের পরিবহন ব্যবস্থা   তথ্যসূত্র   বিষয়শ্রেণী:জাপানের উচ্চ-গতির রেল বিষয়শ্রেণী:শিনকানসেন বিষয়শ্রেণী:শিনকানসেন
পল পুয়ারিয়ে (, ; জন্ম: ৬ নভেম্বর ১৯৯১) হলেন একজন কানাডীয় ফিগার স্কেটার। তিনি আন্তর্জাতিক প্রতিযোগিতার মঞ্চে পাইপার গিলসের সাথে জুটি হিসেবে ফিগার স্কেটিংয়ের আইস ডান্স বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  ১৯৯৫ সালে ফিগার স্কেটিংয়ে অভিষেক করা পুয়ারিয়ে কানাডার হয়ে ২০১০, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন পল পুয়ারিয়ে ১৯৯১ সালের ৬ই নভেম্বর তারিখে কানাডার অন্টারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন পুয়ারিয়ে কানাডার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি পাইপার গিলসের সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। পুয়ারিয়ে সর্বমোট ২০৪.৭৮ পয়েন্ট নিয়ে সম্মিলিত অবস্থানে সপ্তম স্থান অধিকার করেছিলেন; যেখানে রিদম ডান্সে তারা ৮৩.৫২ পয়েন্ট নিয়ে ষষ্ঠ এবং ফ্রি ডান্সে ১২১.২৬ পয়েন্ট পেয়ে সপ্তম অবস্থানে ছিলেন।  তিনি রোমান সাদোভস্কি, ম্যাডেলিন শিজাস, কার্স্টেন মোর-টাওয়ার্স, মাইকেল মারিনারো, ভানেসা জেমস, এরিক র‍্যাডফোর্ড এবং পাইপার গিলসের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫৩ পয়েন্ট নিয়ে সম্মিলিত অবস্থানে চতুর্থ স্থান অধিকার করেছিলেন; যেখানে শর্ট প্রোগ্রাম/রিদম ডান্সে তারা ২৪ পয়েন্ট অর্জন করেছিলেন এবং ফ্রি স্কেটস/ডান্সে ২৯ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ আইস ডান্সার বিষয়শ্রেণী:কানাডার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
Usage {{IPL Playoffs | P1Date       = | P1Venue      = | P1Team1      = | P1Score1     = | P1Team2      = | P1Score2     = | P1Winner     = | P1Margin     = | P1Matchno    = | P1Special    =  | P2Date       = | P2Venue      = | P2Team1      = | P2Score1     = | P2Team2      = | P2Score2     = | P2Winner     = | P2Margin     = | P2Matchno    = | P2Special    =  | P3Date       = | P3Venue      = | P3Seed1      = | P3Team1      = | P3Score1     = | P3Seed2      = | P3Team2      = | P3Score2     = | P3Winner     = | P3Margin     = | P3Matchno    = | P3Special    =  | FinalDate    = | FinalVenue   = | FinalSeed1   = | FinalTeam1   = | FinalScore1  = | FinalSeed2   = | FinalTeam2   = | FinalScore2  = | FinalWinner  = | FinalMargin  = | FinalMatchno = | FinalSpecial = }}  উদাহরণ Unfilled  Partial  পূরণকৃত
খিদিরপুর  ইউনিয়ন বাংলাদেশের নরসিংদী জেলার মনোহরদী উপজেলার অন্তর্গত একটি ইউনিয়ন।  এক নজরে খিদিরপুর ইউনিয়ন  অবস্থাননরসিংদী জেলার মনোহরদী উপজেলায় ৪ নং খিদিরপুর ইউনিয়ন অবস্থিতসীমানাইউনিয়নের পূর্ব দিকে চরমান্দালিয়া ইউপি, দক্ষিণ ও পশ্চিমে লেবুতলা, কাপাসিয়ার বারিষাব ইউনিয়ন, উত্তরে কিশোরগঞ্জ জেলার কটিয়াদী ও পাকুন্দিয়া উপজেলা এবং দক্ষিণে চালাকচর ইউপি।যোগাযোগ ব্যবস্থাসড়ক পথ (পাকা) মনোহরদী উপজেলা হইতে উত্তরে সাগরদী বাজার এবং সাগরদী বাজার হইতে পূর্ব দিকে চর আহম্মদপুর দূরত্ব ২ কিলোমিটার।আয়তন১৮.৪৭ বর্গ কিলোমিটারজনসংখ্যা২৫,২৪২ জন (পুরুষ ১১,৬৭৯ জন, মহিলা ১১,৮৮০ জন)পরিবার/খানার সংখ্যা৪,৫৭১ টিভোটার সংখ্যামোট ১৬,৮২৮ জন (পুরুষ ৭,৯৮২ জন, মহিলা ৮,৮৪৬ জন)গ্রাম১৫ টিডাকঘর৩ টিশিক্ষার হার৭৫%পাকা রাস্তা৩২ কিলোমিটারকাঁচা রাস্তা৫৫ কিলোমিটারমোট জমির পরিমাণ১৮৭২ হেক্টরআবাদী জমির পরিমাণ ১,৫৯০ হেক্টর এক ফসলী - ২৩৬ হেক্টর, ২ ফসলী - ১১৯৮ হেক্টর, ৩ ফসলী - ২৫৬ হেক্টরঅনাবাদী জমির পরিমাণ২৮২ হেক্টরথাম জমির পরিমাণ১৩৩.৫৭ একর  মৌজার সংখ্যা৫ টিহাট বাজারের সংখ্যা৫ টিমসজিদের সংখ্যা৭২ টিমন্দিরের সংখ্যা২ টিকরব স্থান১৪ টিশ্মশান ঘাট২ টিঈদগা মাঠ১০ টিখেলার মাঠ৫ টিগ্রামীণ ব্যাংক১ টিব্র্যাক অফিস১ টিআশা ব্যাংক১ টিসোনালী ব্যাংক১টিহাঁস মুরগির খামার২৫ টিপরিবার পরিকল্পনা ক্লিনিক১টিভিজিডি কার্ডধারীর সংখ্যা১৪০জনগর্ভবতী ভাতাভোগী২০ টিবয়স্ক ভাতাভোগী৪৮২বিধবা ভাতাভোগী১৫৩মুক্তিযোদ্ধার ভাতা৪৭ টিরেজিষ্টার প্রাথমিক বিদ্যালয়৮ টিসরকারি প্রাথমিক বিদ্যালয়১২উচ্চ বিদ্যালয়৫ টিমহাবিদ্যালয়১ টিমাদ্রাসা৪ টিকমিউনিটি স্বুল১ টিগণকেন্দ্র পাঠাগার১ টিপুলিশ ফাঁড়ি ১ টিগ্রাম পুলিশ১১ জনভিক্ষুকের সংখ্যা৩৫ জনপ্রতিবন্ধী ভাতা৭০ জনগভীর নলকূপ৫ টি  অ গভীর নলকূপ১২৩ টিইউনিয়ন তথ্য ও সেবা কেন্দ্র১ টিষ্ট্যান্ডিং কমিটি১৪ টিশহীদ মিনার৫ টিইউনিয়ন ভূমি অফিস১ টিকমিউনিটি হাসপাতাল৪ টিপ্রতিবন্ধী ভাতাভোগী৪৭ জনমাজার৫ টিবানরের অভয়ারণ্যরামপুরট্যাক্স আদায়কারী৩ জন  প্রশাসনিক এলাকা   ইতিহাস  অন্যান্য তথ্য-উপাত্ত  শিক্ষা   কৃতী ব্যক্তিত্ব   ফরিদ আহম্মদ, সচিব- প্রাথমিক ও গণ শিক্ষা মন্ত্রণালয়   তথ্যসূত্র  বিষয়শ্রেণী:মনোহরদী উপজেলার ইউনিয়ন
লীলাবতী, উল্লেখ করতে পারে:   লীলাবতী, হিরণ্যকশিপুর স্ত্রী, হিন্দু পুরাণের চরিত্র এবং পূজারী প্রহ্লাদ-এর জননী   লীলাবতী, হয়সালা সাহিত্যের প্রাচীন কন্নড় উপন্যাস  লীলাবতী, প্রাচীন ভারতীয় গণিতজ্ঞ দ্বিতীয় ভাস্কর কর্তৃক রচিত গণিতের বই   লীলাবতী (অভিনেত্রী), কন্নড, তামিল, তেলুগু, মালায়ালম অভিনেত্রী  রাণী লীলাবতী, ১৩ শতাব্দীর শ্রীলংকান রাণী  লীলাবতী হাসপাতাল, ১৯৭৮ সালে প্রতিষ্ঠিত, বান্দ্রা, বোম্বে, ভারত  এম. লীলাবতী, মালায়ালম লেখক, সাহিত্য সমালোচক, শিক্ষাবিদ  বিষয়শ্রেণী:ভারতীয় স্ত্রী প্রদত্ত নাম সমূহ
আব্দুলপুর-পুরনো মালদহ ব্রিটিশ সরকারের আমলে ১৯৩০ সালে তৈরি করা হয়। বর্তমানে বাংলাদেশ অংশের রেললাইন বাংলাদেশ রেলওয়ে ও ভারত অংশের রেললাইন ভারতীয় রেলের অধীনে পরিচালিত রক্ষণাবেক্ষণ করা হয়।   ইতিহাস  ১৮৭৮ সালে, কলকাতা থেকে শিলিগুড়ি রেলপথটি দুটি ভাগে বিভক্ত ছিল। প্রথম ভাগটি ছিল পূর্ববঙ্গ রাজ্যের রেলপথ ধরে কলকাতা স্টেশন (বর্তমানে শিয়ালদহ) থেকে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিমির পথযাত্রা, তারপর ফেরিতে করে নদীর পেরিয়ে দ্বিতীয় যাত্রা শুরু হত। উত্তরবঙ্গ রেলপথের ৩৩৬ কিলোমিটার মিটার গেজ লাইনটি পদ্মার উত্তর তীরের সারাঘাটকে শিলিগুড়ির সাথে সংযুক্ত করেছিল। কলকাতা-শিলিগুড়ির মূল লাইনটি পর্যায়ক্রমে ব্রডগেজে রূপান্তরিত হয়। হার্ডিঞ্জ ব্রিজটি ১৯১৫ সালে খোলা হয়, অন্যদিকে সারাঘাট-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়।।   স্টেশন তালিকা  আব্দুলপুর-পুরনো মালদা লাইনে অবস্থিত রেলওয়ে স্টেশনের  তালিকা নিম্নে উল্লেখ করা হলো:   রহনপুর-সিঙ্গাঁবাদ ট্রানজিট  এটি একটি সচল ট্রানজিট হিসেবে বর্তমানে কাজ করছে এবং ভারতের মালদহ জেলার সিঙ্গাঁবাদ রেলওয়ে স্টেশন এর সাথে যুক্ত আছে। ১৯৭৮ সালের ১৫ আগস্ট সংঘটিত চুক্তির মাধ্যমে বাংলাদেশ থেকে নেপাল এ পণ্য পরিবহন এর জন্য এই রেলপথ টি ভারতে প্রবেশ করে। ২০১১ সালের ৬ সেপ্টেম্বর পুনঃচুক্তির মাধ্যমে বাংলাদেশ এবং ভারতের মধ্য দিয়ে একটি নতুন পথ তৈরির ব্যাপারে ব্যবস্থা নেওয়া হয়।  বাংলাদেশ ২০১১ সালে নেপালে সার রপ্তানির মাধ্যমে এই ট্রানজিট ব্যবহার শুরু করে। সিঙ্গাঁবাদ-রহনপুর ট্রানজিট পয়েন্ট টি নেপালের র‌্যাক্জল থেকে বাংলাদেশের খুলনা অবদি কোন প্রকার ট্রানশিপমেন্ট চার্জ ছাড়াই ব্যবহৃত হয়।   শাখা লাইন  আব্দুলপুর-মালদা লাইনের একটি শাখা আমনুরা থেকে চাঁপাইনবাবগঞ্জ পর্যন্ত গেছে। এ লাইনে দুটি স্টেশন আছে। যথা:  আমনুরা বাইপাস রেলওয়ে স্টেশন  চাঁপাইনবাবগঞ্জ রেলওয়ে স্টেশন   সম্পর্কিত নিবন্ধ   চিলাহাটি-পার্বতীপুর-সান্তাহার-দর্শনা লাইন  পার্বতীপুর-পঞ্চগড় লাইন  পার্বতীপুর-বারসই লাইন  বুড়ীমারি-লালমনিরহাট-পার্বতীপুর লাইন  তিস্তা জংশন-কুড়িগ্রাম-চিলমারী লাইন  সান্তাহার-কাউনিয়া লাইন  ঈশ্বরদী-সিরাজগঞ্জ লাইন  মাঝগ্রাম-পাবনা-ঢালারচর লাইন  খুলনা-মোংলা বন্দর রেলপথ   তথ্যসূত্র   বিষয়শ্রেণী:বাংলাদেশের রেলপথ বিষয়শ্রেণী:ভারতের রেলপথ বিষয়শ্রেণী:বাংলাদেশের ৫ ফুট ৬ ইঞ্চি গেজ রেলপথ বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:রাজশাহী বিভাগ বিষয়শ্রেণী:মালদহ জেলা বিষয়শ্রেণী:বাংলাদেশ–ভারত সম্পর্ক বিষয়শ্রেণী:১৯৩০-এ চালু রেলপথ
অ্যানা বার্নস (জন্ম: ১৯৬২) নর্দান আয়ারল্যান্ডের একজন ম্যান বুকার বিজেতা লেখিকা।   পরিচিতি  অ্যানা বার্নস আয়ারল্যান্ডের বেলফাস্টে ১৯৬২ সালে জন্মগ্রহণ করেন। তিনি সেন্ট জিমা'স হাই স্কুলে যেতেন। ১৯৮৭ সালে তিনি লন্ডনে চলে আসেন। ২০১৪ সাল থেকে তিনি পূর্ব সাসেক্সে বসবাস করছেন। Information from the book cover of No Bones   কাজ  তাঁর রচিত প্রথম উপন্যাসের নাম নো বোনস, যা নর্দান আয়ারল্যান্ডের সংঘাতের মধ্যে বেড়ে ওঠা এক মেয়ের গল্প। নো বোনস-কে একটি গুরুত্বপূর্ণ সাহিত্যকর্ম হিসেবে বিবেচনা করা হয় এবং বেলফাস্টের লোকের ব্যবহৃত ভাষার জন্য একে জেমস জয়িসের ডাবলিনারস-এর সাথে তুলনা করা হয়। নো বোনস রয়্যাল সোসাইটি অব লিটারেচার কর্তৃক যুক্তরাজ্য ও আয়ারল্যান্ডের বর্ষসেরা উপন্যাস হিসেবে ২০০১ উইনিফ্রেড হল্টবাই মেমোরিয়াল প্রাইজ অর্জন করে।  ২০১৮ সালে বার্নস তাঁর উপন্যাস মিল্কম্যান-এর জন্য নর্দান আয়ারল্যান্ডের প্রথম লেখিকা হিসেবে ম্যান বুকার পুরস্কার অর্জন করেন। গ্রেউল্ফ প্রেস ঘোষণা দিয়েছে যে, তারা ২০১৮ সালের ১১ ডিসেম্বর মিল্কম্যান যুক্তরাষ্ট্রে প্রকাশ করবে। মিল্কম্যান একটি পরীক্ষামূলক উপন্যাস যেখানে বক্তা হলেন নামহীন একজন ১৮ বছর বয়সী তরুণী, যে “মিডল সিস্টার” নামে পরিচিত।   তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:বুকার পুরস্কার বিজয়ী বিষয়শ্রেণী:জীবিত ব্যক্তি
থাম্ব|মানববিদ্যা ও সামাজিক বিজ্ঞান বিদ্যালয়, একটি চীনা প্রযুক্তি বিশ্ববিদ্যালয়ের একটি অনুষদ ভবন সামাজিক বিজ্ঞান হচ্ছে জ্ঞানের এমন একটি শাখা যা সমাজ ও মানবিক আচরণ নিয়ে আলোচনা করে।Malcolm Williams. 1999. Science and Social Science: An Introduction. Psychology Press সামাজিক বিজ্ঞানকে সাধারণত জ্ঞানের একটি বৃহত্তর ক্ষেত্র হিসেবে বিবেচনা করা হয়, যার মধ্যে রয়েছে নৃবিজ্ঞান, প্রত্নতত্ত্ব, অপরাধ বিজ্ঞান, অর্থনীতি, শিক্ষা, ইতিহাস, ভাষাবিজ্ঞান, রাষ্ট্রবিজ্ঞান, আন্তর্জাতিক সম্পর্ক, সমাজবিজ্ঞান, মানবিক ভূগোল, মনোবিজ্ঞান। আইন, পরিবেশ বিজ্ঞান, সমাজকর্ম ও তুলনামূলক-সংস্কৃতি অধ্যয়ন এর মতো বিষয়গুলোও কখনো কখনো সামাজিক বিজ্ঞানে আলোচনা করা হয়।  কখনো কখনো বিশেষ ক্ষেত্রে সামাজিক বিজ্ঞান বলতে শুধুমাত্র সমাজবিজ্ঞান বোঝান হয়। এমিল ডুর্খাইম, কার্ল মার্ক্স ও মাক্স ভেবারকে সাধারণত আধুনিক সামাজিক বিজ্ঞানের মূল স্থপতি বলে বিবেচনা করা হয়।Max Weber - Stanford Encyclopaedia of Philosophy দৃষ্টবাদী সামাজিক বিজ্ঞানীরা বিজ্ঞানকে আধুনিক দৃষ্টিতে দেখেন এবং সমাজকে বোঝার ক্ষেত্রে প্রাকৃতিক বিজ্ঞানের সাথে সাদৃশ্যপূর্ণ পদ্ধতি ব্যবহার করেন। অন্যদিকে, ব্যাখ্যাবাদী সামাজিক বিজ্ঞানীরা অভিজ্ঞতা দ্বারা যাচাইযোগ্য তত্ত্ব প্রতিষ্ঠার বদলে সামাজিক সমালোচনা বা প্রতীকীমূলক ব্যাখ্যা দেন। তারা বিজ্ঞানকে ব্যাপক অর্থে ধরে নেন। তবে আধুনিক গবেষণার ক্ষেত্রে গবেষকরা সাধারণত বহুদর্শনবাদী হয়ে থাকেন এবং গবেষণার ক্ষেত্রে পরিমাণাত্বক ও গুণাত্বক গবেষণা পদ্ধতির মিশেল ব্যবহার করেন। বিভিন্ন বিভাগ ও বিষয়ের সংশ্লিষ্ট মানুষ বর্তমানে সামাজিক গবেষণার লক্ষ্য ও পদ্ধতি নিয়ে কাজ করছেন যা সামাজিক গবেষণাকে একটি স্বতন্ত্রতা দান করেছে। ব্যাপক অর্থে সামাজিক বিজ্ঞান কে সংজ্ঞায়িত করলে বলা যায় যে সামাজিক বিজ্ঞান হল মানবসমাজের একটি বস্তুনিষ্ঠ যুক্তিসিদ্ধ  বিচার ও নিয়ম ভিত্তিক চর্চা।   তথ্যসূত্র    বহিঃসংযোগ    Centre for Social Work Research  Family Therapy and Systemic Research Centre  International Conference on Social Sciences  International Social Science Council  Introduction to Hutchinson et al., There's No Such Thing as a Social Science  Intute: Social Sciences (UK)   Social Science Research Society   Social Science Virtual Library  Social Science Virtual Library: Canaktanweb (Turkish)   Social Sciences And Humanities  UC Berkeley Experimental Social Science Laboratory  The Dialectic of Social Science by Paul A. Baran    বিষয়শ্রেণী:জ্ঞানের শাখা বিষয়শ্রেণী:বিজ্ঞানের শাখা
পদ্মার ঢেউ রে একটি ভাটিয়ালী ঢঙ্গে রচিত বিচ্ছেদধর্মী নজরুল সঙ্গীত। কবি কাজী নজরুল ইসলামের গীতি ও দ্রুত দাদরা তালে আরোপিত সুরে জনপ্রিয় গানটি শচীন দেববর্মণের কণ্ঠে প্রথম ধারণ করা হয়। ১৯৪১ সালে কলকাতা হতে তৎকালীন হিন্দুস্তান রেকর্ড কোম্পানি এই সঙ্গীত বা গানটি প্রথম প্রকাশ করে। পরবর্তীতে ১৯৫৯ সালে কবিপত্নী প্রমীলা নজরুল কর্তৃক কলকাতার  ডি এম লাইব্রেরী হতে প্রকাশিত নজরুল গীতি সংকলন 'বুলবুল' এর দ্বিতীয় খণ্ডে গানটি সংকলিত হয়। এটা পদ্মা নদী নিয়ে বাংলাদেশের জাতীয় কবি কাজী নজরুল ইসলামের অমর গীতিকাব্য। গানটি শচীন দেববর্মনের পর ফিরোজা বেগম, ফেরদৌসি রহমান ও খায়রুল আনাম শাকিলের কণ্ঠে আরো জনপ্রিয় হয়। এই গানের মুখরা পদ্মা নদী নিয়ে লেখা প্রবন্ধসমূহে 'উপমা' হিসেবে নিয়মিত উল্লিখিত হয়েছে।   পটভূমি   ১৯৪১ সালে 'নন্দিনী' শিরোনামে একটি চলচ্চিত্র মুক্তি পায়। কবি'র ছেলেবেলার বন্ধু শৈলজানন্দ মুখোপাধ্যায় নন্দিনী চলচ্চিত্রের কাহিনী, চিত্র্যনাট্য রচনা ও পরিচালনা করেন। বন্ধু শৈলজানন্দের অনুরোধে কাজী নজরুল ইসলাম এই চলচ্চিত্রের জন্য "চোখ গেল চোখ গেল" শিরোনামের গানটি রচনা ও সঙ্গীতায়োজন করেছিলেন। চলচ্চিত্রটি মুক্তি পাওয়ার পর গানটি জনপ্রিয় হয়। জনপ্রিয়তার কারণে হিন্দুস্তান রেকর্ড কোম্পানী গানটি গ্রামোফোন রেকর্ড আকারে প্রকাশের উদ্যোগ নেয়। রেকর্ডের এক পাশে চোখ গেল চোখ গেল গান ছাড়াও অপর পাশে আরেকটি গানের প্রয়োজনীয়তা ছিল। কবিকে রেকর্ডের অপর পাশের জন্য একটি গান রচনা করার অনুরোধ করা হলে তিনি পদ্মার ঢেউ রে গানটি রচনা করেন।   সঙ্গীত ধারণ, বিপণন ও সংকলন  পদ্মার ঢেউ রে গানে সুরারোপের ক্ষেত্রে কবি দ্রুত দাদরা তাল ব্যবহার করেছেন। চোখ গেল চোখ গেল  এবং পদ্মার ঢেউ রে  গান দুইটি একই সাথে গাওয়ার জন্য শচীন দেববর্মণকে মনোনীত করে রেখেছিলেন। কলকাতার ভারতলক্ষী স্টুডিও-তে কবি ও শৈলজানন্দের উপস্থিতিতে শচীন এই গান দুটিতে কণ্ঠ দিয়েছিলেন। 'নন্দিনী' ছায়াচিত্র মুক্তির বছর- ১৯৪১ সালেই হিন্দুস্তান রেকর্ড কোম্পানী গান দুইটি গ্রামোফোন রেকর্ড(নম্বরঃ এইচ ৯৬৯) হিসেবে বাজারজাত করে। কবিপত্নী প্রমিলা নজরুলের উদ্যোগে ১৯৫৯ সাল(১৩৫২ বঙ্গাব্দ)-এ কবি'র জন্মদিনে নজরুল গীতি সংগ্রহ বুলবুল-এর দ্বিতীয় খণ্ডে গানটির কথা ও স্বরলিপি সংকলিত হয়।   জনসংস্কৃতিতে গ্রহণযোগ্যতা  গানটি শচীন দেববর্মণের কণ্ঠে ধারণ করা অন্যতম জনপ্রিয় গান। ১৯৫০ সালের হিন্দি চলচ্চিত্র আফসার-এর সঙ্গীত পরিচালনার সময় 'পরদেসি রে' নামক গানে শচীন এই গানের সুর ব্যবহার করেছেন। গানটি অভিনেত্রী সুরাইয়ার কণ্ঠে ধারণ করা হয়েছিল। শচীন ছাড়াও ফিরোজা বেগম, ফেরদৌসী রহমান ও খায়রুল আনাম শাকিলের কণ্ঠে সবচেয়ে বেশি জনপ্রিয় হয়েছে। বাংলাভিশন  তাদের একটি সঙ্গীতানুষ্ঠানের নাম এই গানের নামে রেখেছিল। প্রাবন্ধিকরা পদ্মা নদী নিয়ে স্মৃতিচারণ বা পদ্মার সৌন্দর্য্য বর্ণনায় এই গানের প্রথম চার পঙতি উপমা বহুবার ব্যবহার করেছেন।(উদাহরণ)   তথ্যসূত্র    বহিঃসংযোগ    'পদ্মার ঢেউ রে' গানের স্বরলিপি   বিষয়শ্রেণী:বাংলা সঙ্গীত বিষয়শ্রেণী:কাজী নজরুল ইসলাম বিষয়শ্রেণী:নজরুল সঙ্গীত
বেন রয় মোটেলসন (জন্ম ৯ জুলাই ১৯২৬) একজন ডেনীয়-মার্কিন পদার্থবিজ্ঞানী। তিনি শিকাগোর ইলিনয়ে জন্মগ্রহণ করেন। তিনি সহকর্মী অউ নিল্‌স বোরের সাথে মিলে পারমাণুর কেন্দ্র বিষয়ে জেমস রেইনওয়াটারের তত্ত্ব সত্য বলে প্রমাণ করেন। তারা তিনজন এ কারণে ১৯৭৫ সালে পদার্থবিজ্ঞানে নোবেল পুরস্কার লাভ করেন। অধ্যাপক মোটেলসন বুলেটিন অফ দ্য অ্যাটমিক সাইন্টিস্ট্‌স-এর স্পন্সর বোর্ডের একজন সম্মানিত সদস্য।   তথ্যসূত্র    বহিঃসংযোগ   Ben Roy Mottelson  বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন পদার্থবিজ্ঞানী বিষয়শ্রেণী:নিউক্লীয় পদার্থবিজ্ঞানী বিষয়শ্রেণী:ডেনীয় পদার্থবিজ্ঞানী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯২৬-এ জন্ম বিষয়শ্রেণী:মার্কিন নোবেল বিজয়ী বিষয়শ্রেণী:ডেনীয় নোবেল বিজয়ী বিষয়শ্রেণী:পারডু বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:২০২২-এ মৃত্যু বিষয়শ্রেণী:মার্কিন নিউক্লীয় পদার্থবিজ্ঞানী বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য
বিশিষ্ট পরিষেবা ক্রস হলো যুক্তরাজ্য কর্তৃক প্রদত্ত তৃতীয় স্তরের সামরিক অলঙ্করণ যা অফিসারদের প্রদান করা হয়। ১৯৯৩ সাল থেকে ব্রিটিশ সশস্ত্র বাহিনী, রয়্যাল ফ্লিট অক্সিলিয়ারি এবং ব্রিটিশ মার্চেন্ট নেভির রেটিং এবং অন্যান্য পদ অন্তর্ভুক্ত করা হয়েছে। উপরন্তু, পুরস্কারটি পূর্বে অন্যান্য কমনওয়েলথ দেশের সদস্যদের দেওয়া হত।   তথ্যসূত্র   বিষয়শ্রেণী:যুক্তরাজ্যের সামরিক পুরস্কার ও সম্মাননা
ডাইভার্স চার্চ হল যুক্তরাজ্যের ইভানজেলিক্যাল খ্রিস্টান গির্জাগুলির তরুণ লেসবিয়ান, গে, উভকামী এবং ট্রান্সজেন্ডার খ্রিস্টানদের জন্য একটি ধর্মীয় সংগঠন।  এই সংগঠনটি মূলত এলজিবিটি খ্রিস্টানদের আত্মিক ও মানসিক সহায়তা প্রদান করে। যেসকল তরুন খ্রীস্টান এমন গির্জার সদস্য, যেখানে তাদের যৌন পরিচয় বা লিঙ্গ পরিচিতিকে সমর্থন করা হয় না, ডাইভার্স চার্চ তাদের নিজ সংগঠনে স্থান দেয়। ডাইভার্স চার্চের সদস্যরা বিশ্বাস করে, যে প্রতিটি ব্যক্তির ঈশ্বরের প্রতি বিশ্বাস ও উপাসনার অধিকার রয়েছে, তাদের লিঙ্গ বা যৌন অভিমুখ যাই হোক না কেন। এই সংগঠনটি তাদের সদস্যদের নিরাপদ ও সহানুভূতিশীল পরিবেশে আধ্যাত্মিক আলাপ, উপদেশ এবং সহানুভূতির সুযোগ করে দেয়, যাতে তারা ঈশ্বর উপাসনার মাধ্যমে তাদের স্থান খুঁজে পেতে পারেন এবং ধর্মীয়বিচ্ছিন্নতার শিকার না হন। যুক্তরাজ্যের বিভিন্ন চার্চে এই ধরনের সমর্থনমূলক পরিসরের প্রয়োজনীয়তা থাকায় ডাইভার্স চার্চের ভূমিকা অত্যন্ত গুরুত্বপূর্ণ হয়ে উঠেছে।   ইতিহাস  ডাইভার্স চার্চের পত্তন হয় ২০১৩ সালে এবং অ্যাংলিকান যাজক স্যালি হিচিনার এই ধর্মীয় সংস্থার প্রতিষ্ঠাতা।  এটি মূলত ১৮ থেকে ৩০ বছর বয়সী তরুণ খ্রিস্টানদের জন্য একটি আত্মিক সহায়তা প্রদানকারী সংগঠন হিসেবে গড়ে ওঠে।  প্রথমে এটি তরুণ খ্রিস্টানদের জন্য একটি গোপনীয় ফেসবুক গ্রুপ হিসেবে যাত্রা শুরু করে, যেখানে এমন তরুণ খ্রিস্টানরা যুক্ত ছিলেন, যাদের পরিবার বা গির্জা তাদের এলজিবিটি পরিচয়কে সমর্থন করত না।  এই গোপন জোটের মাধ্যমে সদস্যরা একে অপরকে মানসিক সমর্থন করতেন এবং মুক্তভাবে বিতর্কিত বিষয়ে ধর্মীয় আলোচনার সুযোগ পেতেন। পরবর্তীতে, ডাইভার্স চার্চ ভিডিও-ভিত্তিক ধর্মীয় শিক্ষা উপকরণ তৈরি করতে শুরু করে এবং তরুণ এলজিবিটি খ্রিস্টানদের জন্য ধর্মীয় সমাবেশ ও উপাসনার আয়োজন করে।  ২০১৫ সালের অক্টোবর মাসের পরিসংখ্যান অনুসারে, সেইসময় ডাইভার্স চার্চের সাথে যুক্ত সদস্যের সংখ্যা ২৫০ জনেরও বেশি ছিল বলে জানা যায়।  এই সংগঠনটি LGBT তরুণদের আত্মপরিচয়, বিশ্বাস ও সমাজে গ্রহণযোগ্যতার বিষয়ে ইতিবাচক আলোচনার ক্ষেত্র তৈরি করে চলছে।   তথ্যসূত্র   বিষয়শ্রেণী:এলজিবিটি-সম্পর্কিত সংস্থা
ড. শক্তিসাধন মুখোপাধ্যায় (জন্ম:-১২ ফেব্রুয়ারি ১৯৫১) হলেন বিশ শতকের শেষভাগের একজন বিশিষ্ট ভারতীয় বাঙালি গবেষক ও প্রাবন্ধিক।   জন্ম ও প্রারম্ভিক জীবন শক্তিসাধন মুখোপাধ্যায়ের জন্ম  পশ্চিমবঙ্গের অধুনা বর্ধমান জেলার জামালপুর সমষ্টি উন্নয়ন ব্লকের অন্তর্গত পাঁচড়া গ্রামে তার মাতুলালয়ে। পিতা চণ্ডীচরণ মুখোপাধ্যায় ও মাতা নমিতা মুখোপাধ্যায়। পিতামাতার ছয় পুত্রকন্যার জ্যেষ্ঠ ছিলেন তিনি। তার পৈতৃক নিবাস পূর্ব বর্ধমান জেলারই কেওটাড়ার জুতিহাটী গ্রামে। নিকটবর্তী ঝাপানডাঙ্গা পরেশনাথ বিদ্যামন্দিরে তিনি সপ্তম শ্রেণী পর্যন্ত পড়েন। তারপর মামারবাড়ির পাঁচড়া সাগরচন্দ্র রক্ষিত স্মৃতি বিদ্যামন্দির হতে উচ্চ মাধ্যমিক পাশ করেন। ভর্তি হন বর্ধমান রাজ কলেজে। বাংলা ভাষা ও সাহিত্যে অনার্স নিয়ে স্নাতক হন বর্ধমান বিশ্ববিদ্যালয়ের। এই  বিশ্ববিদ্যালয় থেকেই বাংলা ভাষা সাহিত্যে স্নাতকোত্তর ডিগ্রি লাভ করেন।   কলকাতা বিশ্ববিদ্যালয়ের রবীন্দ্রনাথ ঠাকুর অধ্যাপক ড. জ্যোতির্ময় ঘোষের অধীনে গবেষণা করে বাংলার রেনেসাঁস বিচার: রামমোহন থেকে রবীন্দ্রনাথ শীর্ষক গবেষণা পত্রের জন্য তিনি ১৯৯৬ খ্রিস্টাব্দে পিএইচডি ডিগ্রি অর্জন করেন।  কর্মজীবন প্রথম দিকে শক্তিসাধন স্থানীয় এক হোমিওপ্যাথিক ডিসপেনসারিতে কম্পাউন্ডারির কাজ করলেও পরে জঙ্গীপুর কলেজে কিছুদিন অধ্যাপনার পর কলকাতার খিদিরপুর কলেজে বাংলা ভাষা ও সাহিত্যে দীর্ঘদিন অধ্যাপনা করেন এবং সেখান থেকেই অবসর নেন।  অধ্যাপনাকালেই ড.শক্তিসাধন মুখোপাধ্যায় বিশিষ্ট প্রাবন্ধিক হিসাবে পরিচিতি পান। মুখ্যত, ডিরোজিও এবং রেনেসাঁস সম্পর্কিত বিষয়গুলি তার রচনায় প্রাধান্য পেলেও বিভিন্ন বিষয়ের উপর তার নিবন্ধসমূহ গণশক্তি, চতুরঙ্গ পত্রিকায় প্রকাশিত হয়েছে। এযাবৎ তার প্রকাশিত নিবন্ধ ও গ্রন্থের সংখ্যা যথাক্রমে দুইশত ও পঁচিশের বেশি। উল্লেখযোগ্য গ্রন্থগুলি হল- রচিত গ্রন্থসমূহ-  ইতালীয় রেনেসাঁসের আলোকে বাংলার রেনেসাঁস (২০০০), প্রোগ্রেসিভ পাবলিশার্স, কলকাতা   কলকাতার আদি আচার্য ডেভিড ড্রামন্ড (২০০৪)  ডিরোজিও: রুটিন ভাঙা এক মাস্টার (২০০৯)  শতফুলের কবি রবীন্দ্রনাথ (২০১১)  রেনেসাঁসের আলোয় বঙ্গ দর্শন ২০১৯, পুনশ্চ আইএসবিএন=৯৭৮-৮১-৭৩৩২-৩৫৩-৯   স্কুল অফ এথেন্স (২০২১)  বিদ্যাসাগরের ঠাকুমা (২০১৯)  বিদ্যাসাগর নতুন করে জানা অন্যভাবে চেনা (২০২১), পুনশ্চ আইএসবিএন=৯৭৮-৮১-৭৩৩২-৩১৫-৭  আয়সাগর ব্যয়সাগর বিদ্যাসাগর (২০২১)  নবজাগরণের সূচনাপুরুষ রামমোহন রায়  পরম্পরা প্রকাশন সম্পাদিত গ্রন্থসমূহ-  সঙ অফ দ্য স্টোর্মি পেট্রেল (২০০১)  ডিরোজিও রিমেম্বার্ড (২০০৮) ( পরমেশ্বরন থাঙ্কাপ্পান নায়ারের ভূমিকাসহ ) কবিতা গ্রন্থ-  বাতিল পালক (২০২২) অক্ষরবৃত্ত প্রকাশনা   সম্মাননা  সমরেন রায় পুরস্কার   ভবানী মুখোপাধ্যায় স্মৃতি সম্মান  ডিরোজিও বাংলার গৌরব ২০২০ সম্মান  ড.শক্তিসাধন মুখোপাধ্যায় ২০১৩-১৬ খ্রিস্টাব্দে বঙ্গীয় সাহিত্য পরিষদের সম্পাদক পদে ছিলেন।  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাঙালি প্রাবন্ধিক বিষয়শ্রেণী:বর্ধমান বিশ্ববিদ্যালয়ের প্রাক্তন শিক্ষার্থী